钦定古今图书集成/明伦汇编/氏族典/第027卷 > 《廖用贤尚友录》 > 熊宜僚
## 钦定古今图书集成/明伦汇编/氏族典/第027卷 > 《廖用贤尚友录》 > 熊宜僚

按《左传》哀公十六年：楚大子建之子曰胜，在吴，子西
召之，使处吴境，为白公请伐郑，许之。未起师，晋人伐
郑，楚救之，与之盟。胜怒曰：“郑人在此，仇不远矣。”谓石
乞曰：“王与二卿士皆五百人当之，则可矣。”乞曰：“不可
得也。”曰：“市南有熊宜僚者，若得之，可以当五百人矣。”
乃从白公而见之，与之言说，告之故辞，承之以剑，不
动。《胜》曰：“不为利谄，不为威惕，不泄人言以求媚者，去
之。”